CELEX: C2006/281/40
Language: fi
Date: 2006-11-18 00:00:00
Title: Asia C-373/06 P: Valitus, jonka Thomas Faherty on tehnyt 13.9.2006 yhteisöjen ensimmäisen oikeusasteen tuomioistuimen (ensimmäinen jaosto) yhdistetyissä asioissa T-218/03 — T-240/03, Cathal Boyle ynnä muut v. Euroopan yhteisöjen komissio, 13.6.2006 antamasta tuomiosta

18.11.2006   
            
            
               FI
            
            
               Euroopan unionin virallinen lehti
            
            
               C 281/25
            
         Valitus, jonka Thomas Faherty on tehnyt 13.9.2006 yhteisöjen ensimmäisen oikeusasteen tuomioistuimen (ensimmäinen jaosto) yhdistetyissä asioissa T-218/03 — T-240/03, Cathal Boyle ynnä muut v. Euroopan yhteisöjen komissio, 13.6.2006 antamasta tuomiosta
   (Asia C-373/06 P)
   (2006/C 281/40)
   Oikeudenkäyntikieli: englanti
   Asianosaiset
   
      Valittaja: Thomas Faherty (edustajat: asianajajat P. Gallagher SC, A. Collins SC ja solicitor D. Barry)
   
      Muut osapuolet: Irlanti, Euroopan yhteisöjen komissio
   Vaatimukset
   
               —
            
            
               Ensimmäisen oikeusasteen tuomioistuimen 13.6.2006 antama tuomio on kumottava sikäli kuin sillä hylättiin asiassa T-224/03, Thomas Faherty vastaan komissio, nostettu kanne, jossa vaadittiin komission saamista pyynnöistä kasvattaa monivuotisen ohjausohjelma IV:n tavoitteita kokonaispituudeltaan yli 12 metrin pituisten alusten turvallisuutta, navigointia, hygieniaa, tuotteiden laatua ja alusten työoloja koskevien parannusten ottamiseksi huomioon 4 päivänä huhtikuuta 2003 tehdyn komission päätöksen 2003/245/EY (1) kumoamista sikäli kuin sitä sovelletaan ehdotetun uuden RSW-aluksen osalta, jolla korvataan MFV Westward Isle–alus, tehtyyn hakemukseen turvallisuuden parantamiseksi ja kantaja velvoitetaan vastaamaan omista oikeudenkäyntikuluistaan.
            
         
               —
            
            
               Komission saamista pyynnöistä kasvattaa monivuotisen ohjausohjelma IV:n tavoitteita kokonaispituudeltaan yli 12 metrin pituisten alusten turvallisuutta, navigointia, hygieniaa, tuotteiden laatua ja alusten työoloja koskevien parannusten ottamiseksi huomioon 4 päivänä huhtikuuta 2003 tehty komission päätös 2003/245/EY on kumottava sikäli kuin sitä sovelletaan ehdotetun uuden RSW-aluksen osalta, jolla korvataan MFV Westward Isle–alus, tehtyyn hakemukseen turvallisuuden parantamiseksi.
            
         
               —
            
            
               Komissio on velvoitettava korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Valittaja esittää, että ensimmäisen oikeusasteen tuomioistuimen tuomio olisi kumottava seuraavista syistä:
   Ensimmäisen oikeusasteen tuomioistuin käytti virheellistä oikeudellista arviointiperustetta määritellessään kantajan oikeussuojan tarpeen viittaamalla päätöksen 2003/245 tekoajankohtaan eikä ajankohtaan, jolloin kanne nostettiin.
   Ensimmäisen oikeusasteen tuomioistuin teki sille esitetyistä asiakirjoista ilmenevän aineellisen virheen siltä osin kuin on kyse siitä oliko kantaja MFV Westward Isle-aluksen omistaja asian kannalta merkityksellisenä, kanteen nostamisen ajankohtana.
   Toteamuksella, jonka mukaan päätös 2003/245 ei koske kantajaa erikseen, ”koska kyseessä olevat alukset ovat kuvitteellisia”, ei ole mitään oikeudellista perustaa ja se on lisäksi ristiriidassa ensimmäisen oikeusasteen tuomioistuimen tuomiossaan esittämien perustelujen kanssa.
   Kantaja on ja on ollut koko asian kannalta merkityksellisen ajan MFV Westward Isle-aluksen omistaja. Hänen ei voida näin ollen sanoa menettäneen hänellä hänen kanteensa nostamisen ajankohtana kiistatta ollutta oikeussuojan tarvetta saada päätös 2003/245 kumotuksi sikäli kuin se vaikutti hänen ehdotetun MFV Westward Isle-aluksen osalta tekemäänsä turvallisuuden parantamista koskevaan hakemukseen.
   Ensimmäisen oikeusasteen tuomioistuin teki virheen todetessaan, ettei kantajalla ollut oikeutta vaatia päätöksen 2003/245 kumoamista niiden toimenpiteiden johdosta, joihin se ryhtyi rajoittaakseen kyseisestä päätöksestä seurannutta vahinkoa.
   
      (1)  EUVL L 90, s. 48